b'\n_START_ARTICLE_\nAhacij Sebria\xc5\xa1ki\n_START_SECTION_\n\xc5\xbdivljenje\n_START_PARAGRAPH_\nValencij Sebria\xc5\xa1ki se je rodil v plemi\xc5\xa1ko dru\xc5\xbeino Sebria\xc5\xa1kih, kateri so od leta 1428 (razen v letu 1437) nadzorovali Grad \xc5\xa0alek in s tem ve\xc4\x8dji del vzhodne polovice \xc5\xa0ale\xc5\xa1ke doline. Pod latinizirano ina\xc4\x8dico svojega imena se je kot A. Sebriacher de Sachlleck vpisal leta 1466 na univerzo na Dunaju, kjer se v zapisih univerzitetnih matrik pojavlja tudi pod imenoma Ahacius de Sebriach in Ahacius Sebriacher de Sebriach. Leta 1468 dosegel artisti\xc4\x8dni bakalavreat, tedaj najni\xc5\xbejo stopnjo formalne izobrazbe, spomladi leta 1470 pa licenat, s \xc4\x8dimer je pridobil naziv magister artium. Kasneje je v letih 1475-1479 \xc5\xa1tudij nadaljeval na univerzi v Padovi, leta 1486 je slu\xc5\xbeboval kot \xc5\xbeupnik v La\xc5\xa1kem, 9. junija 1486 je pa bil uradno maziljen in s tem imenovan za tr\xc5\xbea\xc5\xa1kega \xc5\xa1kofa, to funkcijo pa je opravljal do svoje smrti. Kot slednji je za \xc4\x8das svojega \xc5\xbeivljenja deloval kot ugleden humanist in bil tako pomemben ne le v slovenskem, temve\xc4\x8d tudi v \xc5\xa1ir\xc5\xa1em evropskem prostoru. Natan\xc4\x8dnega datuma njegove smrti se ne pozna, a se predvideva, da je umrl leta 1500.'